છેલ્લા લગભગ એકાદ દાયકાથી કદાચ કેટલાક ભાજપના પ્રેમીઓને પણ ન ગમતી રણનીતિ વિધાનસભામાં અપનાવવામાં આવી રહી છે. આ રણનીતિ અનુસાર ખપ પૂરતી જ વિધાનસભાની બેઠકો બોલાવવામાં આવે અને બંધારણ હેઠળ એક વર્ષમાં જેટલી બેઠકોની જરૂર હોય તેને પૂરી કરવામાં આવે. આ વ્યવસ્થા કોઈ પણ જાગૃત અને બંધારણમાં આસ્થા રાખતા નાગરિકને ન ગમે એ સ્વાભાવિક છે. પણ હવે કોંગ્રેસને 80 સીટ અને તેના સાથીદારોને પણ 2 સીટો મળી છે એટલે ભાજપે હવે વિધાનસભાની લાંબી બેઠકો બોલાવવી પડશે. અત્યારે તો બહુમતી હોવાથી પોતાનો મનપસંદ અધ્યક્ષ પસંદ કરાવી શકશે, પરંતુ હવે ઉપાધ્યક્ષનું પદ ખાલી નહીં રાખી શકાય કે પછી આ પદ પર પણ પોતાના જ ધારાસભ્યને નહીં બેસાડી શકાય. હવે કોંગ્રેસને આ પદ આપવું પડશે.